Vladimir Putin anser russere og ukrainere som ét folk og mener, at de er bundet sammen af sproget og deres fælles historie.
Efter Rusland annekterede Krim-halvøen i 2014, afholdt styret i Moskva en folkeafstemning, som ifølge styret selv legitimerede, at Krim nu var russisk. Kræfter i Vesten frygter, at Ukraine vil lide en lignende skæbne.
Andre siger, at Putin næppe kan have interesse i at engagere sig i en langvarig guerillakrig, som de besatte ukrainere muligvis vil iværksætte, og at en besættelse af hele Ukraine vil blive rasende dyr. Et muligt scenarie er derfor, at Rusland vil forsøge at indlemme den sydøstlige del af Ukraine, hvor befolkningen er overvejende prorussiske.